[pic] | AZ EURÓPAI KÖZÖSSÉGEK BIZOTTSÁGA |

Brüsszel, 6.3.2007

SEC(2007) 304

A BIZOTTSÁG SZERVEZETI EGYSÉGEINEK MUNKADOKUMENTUMA

Kísérő dokumentum az Európai Gazdasági Közösséget létrehozó szerződés 79. cikke (3) bekezdésének végrehajtása keretében a fuvardíjakban és fuvarozási feltételek terén alkalmazott hátrányos megkülönböztetés megszüntetéséről szóló 11. rendelet és az élelmiszer-higiéniáról szóló 852/2004/EK európai parlamenti és tanácsi rendelet módosításáról szóló EURÓPAI PARLAMENTI ÉS TANÁCSI RENDELETRE vonatkozó javaslathoz Hatásvizsgálat összefoglalása (11. rendelet – Fuvarokmány) {COM(2007) 90 végleges}{SEC(2007) 303}{SEC(2007) 301}{SEC(2007) 302}

A BIZOTTSÁG SZERVEZETI EGYSÉGEINEK MUNKADOKUMENTUMA

Kísérő dokumentum az Európai Gazdasági Közösséget létrehozó szerződés 79. cikke (3) bekezdésének végrehajtása keretében a fuvardíjakban és fuvarozási feltételek terén alkalmazott hátrányos megkülönböztetés megszüntetéséről szóló 11. rendelet és az élelmiszer-higiéniáról szóló 852/2004/EK európai parlamenti és tanácsi rendelet módosításáról szóló EURÓPAI PARLAMENTI ÉS TANÁCSI RENDELETRE vonatkozó javaslathoz Hatásvizsgálat összefoglalása (11. rendelet – Fuvarokmány)

Összefoglaló

E hatásvizsgálatot kísérő javaslat az adminisztratív terhek csökkentésére vonatkozó széles körű fellépés része. A fuvardíjakban és fuvarozási feltételek terén alkalmazott hátrányos megkülönböztetés megszüntetéséről szóló 11. rendeletet 1960-ban vezették be, és előírja, hogy az uniós határokat átlépő árufuvarozóknak az áru szállításakor fuvarokmánnyal kell rendelkezniük, amelyen fel vannak tüntetve a díjszabásra, a megállapodásra, az árakra és a fuvarozási feltételekre vonatkozó információk. E követelmények olyan időkből származnak, amikor az Unión belüli fuvarozás erősen szabályozott volt, és jelentős tájékoztatási kötelezettségeket írtak elő a hatályban lévő szabályoknak való megfelelésre. Az áruszállítás liberalizációjával e tájékoztatási követelményekre továbbá nincs szükség. Továbbá ugyanezen információk egyéb okmányokban, mint például a fuvarlevelekben is mindenképpen megtalálhatók. Az e különálló okmány kitöltésére vonatkozó követelménynek nincs további értéke, és a szállítmányozók számára időt és pénzkiadást jelent. BA nyomtatványok kitöltésére jelenleg fordított idő alternatív költséget von maga után, és becslések szerint az e követelményekből adódó éves költség körülbelül 160 millió EUR. Mivel több uniós ország szállítmányozási ágazatában jelentős arányban vannak jelen kkv-k, ezeket különösképpen érinti a meglévő követelmény.

E javaslat fő célja, hogy a szükségtelen adminisztratív terhek csökkentésével hozzájáruljon a nagyobb növekedést és több munkahelyet megcélzó lisszaboni stratégiához. A működési célkitűzés annak biztosítása, hogy az elavult tájékoztatási követelményeket eltöröljék, és így a szállítmányozási ágazat hatékonyabbá váljon. Mivel a cél az, hogy a vállalkozásokra nehezedő adminisztratív terhek csökkenjenek, és hogy az uniós versenyképesség a védelem megőrzése mellett javuljon, az teljes mértékben összeegyeztethető a lisszaboni és a fenntartható fejlődési stratégiával.

A hatásvizsgálat két megoldási lehetőséget vett fontolóra:

1. lehetőség: a szakpolitika változatlanul hagyása

2. lehetőség: az útvonallal, a távolsággal, a fuvardíjjal és az egyéb szállítási feltételekkel kapcsolatos információk biztosítására vonatkozó kötelezettség eltörlése, és az egyéb forrásokból (például fuvarlevelekből és a fuvaros számviteli rendszeréből) származó információk használatának elősegítése annak érdekében, hogy a szükséges információk továbbra is elérhetők legyenek.

A választott lehetőség a második, mert lehetővé teszi a költségmegtakarítást és a nyereségesség javítását, miközben biztosítja a lényeges információk ugyanolyan szintjét.